સિયોલ: ઉત્તર કોરિયાના નેતા કિમ જોંગે પોતાના દેશના લશ્કરને આદેશ કર્યો છે કે તેઓ કોઈ પણ સમયે પરમાણુ શસ્ત્રોનો ઉપયોગ કરવા માટે તૈયાર રહે. ઉત્તર કોરિયાની સરકારી સંવાદ સમિતિ કેસીએનએના જણાવ્યા અનુસાર ઉત્તર કોરિયાએ પોતાના વિરુદ્ધ નવા પ્રતિબંધો લાદવાની દરખાસ્ત સંયુક્ત રાષ્ટ્ર સંઘની સુરક્ષા સમિતિ દ્વારા પસાર કર્યા બાદ તત્કાળ ટૂંકી રેન્જમાં પ્રહારો કરી શકે તેવી મિસાઈલો અને અન્ય શસ્ત્રોનું સમુદ્રમાં પરીક્ષણ કર્યું હતું, જેના પગલે કોરિયામાં તણાવ વધુ ગયો છે.